**Referat Styremøte Kristiansand løpeklubb**

30. september 2021 kl 20:00

**Sted**

Søm

**Til stede**

* Finn Kollstad
* Morten Aggvin
* Caroline Krogh Andersen
* Linda G. Opheim

**Meldt avbud:**

Kristian Tjørnhom

**Referent:** Linda G. Opheim

1. **Godkjenning og gjennomgang av referat fra forrige møte**

* Referat godkjent
* Årsmøteprotokollen kom i retur fra Brønnøysund, Finn må fikse og sende på nytt.
* Siste styremøte før jul flyttes til tirsdag 7. desember hos Morten.
* Tidtakersystem: Morten tar kontakt med Lillesand IL som har kjøpt inn Webscorer, og hører med dem om erfaringer.

1. **Klubbtøy**

* Vi undersøker dealer vi kan få med Trimtex, Dæhlie, Scantrade, Mizuno og Puma. Hovedmålet er å sørge for at Løpeklubben har tilgang på tøy høy kvalitet og som samtidig ser bra ut.

1. **Regnskap**

* Vi er tatt ut for kontroll i forbindelse med søknad for momsrefusjoner for 2020 av idrettskretsen. Leder har sendt over signert protokoll fra årsmøtet og fått bekreftet mottak fra idrettskretsen.
* Morten har vært i kontakt med et par regnskapsbyråer og begge indikerer omtrent samme prisnivå, dvs 15-20 000 i året. Vi tenker å legge opp til at de fører regnskap hvert kvartal. Morten og Finn tar et møte med regnskapsbyrået Styringsgruppa for å avklare detaljer innen neste styremøte. Vi diskuterte ulike løsninger for å avlaste Finn med å utbetale utlegg og finne gode rutiner for dette i klubben, og følger dette opp etter møtet med regnskapsbyrået.

1. **Arrangementer for medlemmer**

* Caroline undersøker igjen med Håndtverkeren om vi kan låne biblioteket for å ha medlemsmøte torsdag 14. oktober klokka 20.00. På dette møtet vil vi også utfordre medlemmene til å komme med gode ideer for hvordan vi kan strukturere ordninger der medlemmene kan dele planer for å reise på diverse løp, og ulike treningsturer utenom de faste intervallene. Hovedmålet for møtet er hvordan vi i fellesskap kan videreutvikle klubben i fellesskapet. Medlemmer må gjerne komme med innspill.

Vi tar opp diskusjonen om arrangementer på medlemsmøtet og spør om de har forslag til hva vi skal fokusere på og hvordan dette eventuelt skal gjøres for å fordele ansvar. Hva er viktig for medlemmene? Har noen forslag til klubblokaler vi eventuelt kunne bruke?

1. **Valgkomite**

* De som ble spurt, takket nei. Vi tar dette opp på medlemsmøtet og ber om hjelp.

1. **Rosa Sløyfe-løpet**

* Løypa er valgt ut og godkjent. Mangler folk, trenger ca 20 personer. Vi leier inn arbeidskraft fra andre klubber eventuelt betaler medlemmer hos oss for å stille opp, Finn organiserer det. I framtiden takker vi ikke ja til å ta på oss arrangøransvar for mindre løp, uten at vi har en person utenfor styret som er villig til å være arrangementsleder.

1. **Samarbeid med KIF**

* Kunne vi eventuelt ha samarbeidet tettere med KIF om arrangementer og for å drive fram og hjelpe unge talenter? De har også et klubbhus på Stadion. Dette er også et tema vi tar opp på medlemsmøtet. Skal vi satse videre på de tre pilarene Løpeklubben ble grunnlagt på? Skal vi satse på et ungdomsmiljø, og hva skal eventuelt til for å få til det?